ROMÂNIA

JUDEŢUL NEAMŢ

CONSILIUL LOCAL AL COMUNEI DULCEŞTI

PROCES-VERBAL

AL ŞEDINŢEI ORDINARE A CONSILIULUI LOCAL AL COMUNEI DULCEŞTI

DIN DATA DE 10.07.2025

Şedinţa de Consiliu local a fost convocată prin Dispoziţia primarului comunei Dulcești nr.111 din 08.07.2025 și a avut loc la sediul Primăriei comunei Dulceşti, judeţul Neamţ, începând cu ora 1500.

La ședință participă dl. Cucu Paul-Daniel, primarul comunei Dulcești d-na contabil Begu Elena și d-na Tofan Maria.

Urmarea efectuării prezenței de către secretarul general al comunei se constată prezența fizică a d-lor consilieri, cu excepția d-lor Merfea Constantin Bogdan, Nahoi Gheorghe și a d-nei Mircea Ana Maria care au participat online.

D-na Adobriței Mioara-Cristina, secretarul general al comunei informează membrii Consiliului Local cu privire la cvorumul necesar pentru adoptarea hotărârilor, în conformitate cu prevederile art. 243 alin.1 lit. l din Ordonanța de urgență nr. 57/2019 privind Codul administrativ, cu modificările și completările ulterioare și a art. 91 alin.(1), lit. k din Ordinul Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.

Președintele de ședință dl. Ghiță Radu-Eusebiu dă citire ordinii de zi, fiind votată în unanimitate de către domnii consilieri.

Pe ordinea de zi sunt înscrise următoarele proiecte de hotărâri:

1. **Proiect de hotărâre privind aprobarea realizării unor investiții în comuna Dulcești, jud. Neamț**

Inițiator – primar Cucu Paul-Daniel

Dl. primar Cucu Paul Daniel precizează care sunt cele trei investiții propuse, corectând denumirea celei de-a treia investiții din ”Construire branșament pentru stație de tratare și epurarea a apei, comuna Dulcești, județul Neamț” în ”Branșamente puțuri stație de tratare a apei și stație de epurare”

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea rectificării bugetului local al comunei Dulceşti, județul Neamț pe anul 2025**

Inițiator – primar Cucu Paul-Daniel

D-na contabil Elena Begu dă citire Referatului de specialitate nr. 4807 din 08.07.2025 privind rectificarea bugetului de venituri și cheltuieli pentru anul 2025.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea contului de execuţie a bugetului de venituri şi cheltuieli al comunei Dulceşti, jud. Neamț, la data de 30 iunie 2025**

Inițiator – primar Cucu Paul-Daniel

D-na contabil Elena Begu prezintă pe scurt contul de execuție al bugetului de venituri și cheltuieli la data de 30.06.2025.

Se supune la vot proiectul de hotărâre, fiind votat în unanimitate de domnii consilieri.

La punctul II Diverse se supune avizării de principiu, cererea nr. 4729 din 03.07.2025 a d-lui Cibotaru Constantin, care solicită concesionarea suprafeței de 2830 mp teren neproductiv, cerere avizată favorabil de către domnii consilieri.

Dl. Țipoș Ionuț-Paul propune modificarea Regulamentului de Organizare și Funcționare a Consiliului Local Dulcești, în sensul în care participarea la ședințe să fie doar fizică, propunere cu care sunt de acord și dl. Ghiță Radu Eusebiu și dl. Neagu Florin Vasile, ideea îmbrățișată și de dl. primar Cucu Paul Daniel.

Dl. Neagu Florin-Vasile completează cele spuse de dl. primar, spunând că în afară că trebuie să fim prezenți la ședințe, în afară de documentele care sunt atașate pe grup, înainte de ședință se întrunesc comisiile de specialitate, să și dea votul dat în cunoștință de cauză.

Un număr de 7 consilieri locali, prezenți fizic au votat și au fost de acord cu inițierea unui proiect de hotărâre de modificare a Regulamentului de Organizare și Funcționare a Consiliului Local Dulcești, în sensul propus de dl. Țipoș Ionuț-Paul.

Dl. Rusu Vasile s-a abținut și a menționat apoi faptul că în satul Cârlig sunt probleme cu întreruperile de curent.

Dl. Neagu Florin-Vasile spune că ar trebui ca distribuitorul de energie să fie anunțat de cât mai multe persoane, pentru ca un deranjament local să fie un deranjament colectiv și intervenția este mai rapidă.

D-na Tofan Maria aduce la cunoștința membrilor Consiliului Local Dulcești mai multe aspecte legate de satul Roșiori și anume:

* că o familie din sat a tras apă din centru, folosind cantități mari de apă
* că de două zile excavează pentru a se racorda la apă, excavând pe terenurile oamenilor și ale primăriei aflate în devălmășie
* că aceeași familie are o stână pe coastă de 400 oi și 10 vaci iar cei care suntem mai jos avem afectată pânza de apă freatică
* problema șanțurilor

Dl. primar Cucu Paul-Daniel spune că trebuie să dea câteva răspunsuri punctuale:

* în ceea ce privește problema apei, noi nu putem pune apometru ci doar să găsim o soluție să scoatem bazinul afară.
* Am avut reclamații în perioada de iarnă, chiar și în primăvară când domnul Iancu venea cu diferite bazine pentru a lua apă la animale
* Referitor la stână, acest domn a avut reclamații, a fost și la poliție, a fost și amendat
* Anul acesta, iar colegii mei pot confirma, am aprobat ca și drum, cel care intră spre zona unde are stâna

Pentru vizualizarea întregii ședințe și alte detalii accesați [www.comunadulcesti.ro](http://www.comunadulcesti.ro), secțiunea Consiliul local, ședințele consiliului local și data acesteia, respectiv 10.07.2025.

PREŞEDINTE DE ŞEDINŢĂ SECRETAR GENERAL AL COMUNEI

Ghiță Radu-Eusebiu Adobriței Mioara-Cristina